ELISABETA RIZEA acasa la ea 


M-a luat de mana si m-a dus pana in partea cea mai ferita a 
cerdacului casei si mi-a spus in soapta: "Maica, eu iti spun tot dar nu scrie 
acum, ca astia de la putere sunt tot comunisti si nu stii de ce sunt in stare 
sa faca! Cand o veni vremea o sa-ti spun eu sa stie o lume intreaga ce-am 


patimit noi toti din cauza lor". 


Plecaseram cu doua autocare din fata A.F.D.P.R., de pe strada 
Mantuleasa din Bucuresti, fosti detinuti politici, tineri simpatizanti ai 
A.F.D.P.R. cat si presa, in comuna Nucsoara - jud. Arges, atat pentru a sta 
de vorba cu Elisabeta Rizea cat si pentru a ridica o troita in memoria 
organizatiei de rezistenta nationala "Haiducii Muscelului", in mod special 
pentru Arnautoiu Toma, Arnautoiu Petre (executati), Arnautoiu Ion (mort in 
inchisoare), Arnautoiu Laurentia (moarta in inchisoare) - principalii 
conducatori ai miscarii de sub comanda lui Arsanescu Gheorghe executat la 


21 iunie 1962, in comuna Nucsoara. 


Ajunsi in Nucsoara, grupul nostru s-a indreptat spre casa Elisabetei 
Rizea aflata cam la marginea satului, dar si in apropierea bisericii. Poarta 
ne-a deschis-o insasi Elisabeta Rizea; am stat in batatura pe cand altii 
asteptau in cerdacul ingust al casei ca sa intre pe rand in cele doua odaite, 
impodobite cu lavite asternute cu scoarte si icoane specifice unei case 


batranesti din zona. 


A fost ca un adevarat pelerinaj. Tot in pridvor mi-a mai spus: "Of 
Doamne, ce bine ca ati venit! Si sa mai veniti, ca veneticii din sat ne-au facut 
viata un iad; se imbata seara pe banii primiti si vin la poarta cu sudalme... 
Le-as arata eu, maica, daca nu as avea picioarele astea asa betege de cat m- 
au torturat in inchisoare si apoi cu ele sangerande am umblat kilometri si 
kilometri de la Pitesti pana am ajuns acasa. Vine de ne zguduie gardul si 
poarta, arunca sticle sparte si, printre sudalme, ne repeta mereu: "nu va este 


de-ajuns cat ati distrus oamenii din satul asta si cati au patimit din cauza 


voastra ca i-ati ajutat pe "banditii" din munti... si acum incepeti din nou? Au 
dat jos pana si crucile din cimitir ale celor care i-au ajutat pe cei care au 
luptat in munti, n-au nimit sfant in ei si nu cred maica sa puteti pune troita, 
iar preotului ii e frica de ei. De fapt, cred ca vor sa ne ia si pamantul ce ni se 


cuvine". 


Ne-am indreptat apoi peste drum, la biserica unde se terminase slujba 
si am vorbit cu preotul despre amplasarea troitei intr-un loc pe care il credea 
Sfintia sa mai potrivit. Ne-a indicat un loc inspre poarta, dar imediat, un 
grup de sateni care asteptau in preajma bisericii, l-au inconjurat pe preot 
fiind aproape gata sa-l molesteze pentru ca isi daduse acordul pentru 
ridicarea troitei si au inceput sa urle ca daca o ridicam, dupa plecarea 
noastra, fie o vor distruge, fie ii vor da foc. Preotul ne-a incredintat ca asa 
vor face si ne-a sfatuit sa renuntam, dupa care a incuiat portile bisericii si 
cimitirului. In cele din urma am hotarat s-o amplasam chiar in batatura 


casei Elisabetei Rizea, care era locul cel mai potrivit. 


Troita aminteste de rezistenta anticomunista de pe versantul sudic al 
muntilor Fagarasi: Organizatia de rezistenta nationala  HAIDUCII 


MUSCELULUI, Valea Raului Doamnei 


1. Arsanescu Gheorghe - executat la 21 Iunie 1962 - in comuna 
Nucsoara - ofiter al armatei romane, care detinea un aparat de radio- 
transmisie prin care tinea legatura cu englezii si americanii in vederea 
parasutarii de arme si alimente 

2. Arnautoiu Toma - executat - comuna Nucsoara 
. Arnautoiu Ion - mort in inchisoare - comuna Nucsoara 
. Arnautoiu Laurentia - moarta in inchisoare - comuna Nucsoara 
. Arnautoiu Victoria - moarta in inchisoare - comuna Nucsoara 
. Marinescu Virgil - mort in inchisoare - comuna Nucsoara 
. Marinescu Ecaterina - moarta in inchisoare - comuna Nucsoara 


. Marinescu lon - mort in munti - comuna Nucsoara 

. Marinescu Alexandru - comuna Nucsoara 


10. Rizea Gheorghe - comuna Nucsoara 


11. Rizea Elisabeta - comuna Nucsoara 


Din Slatina, Nucsoara si Poenarei, tabelul de mai sus continua cu 
numele a inca 60 de luptatori anticomunisti din muntii Fagarasului - 


versantul sudic. 


Torturata de Securitate si de Militia comunista care incercau sa afle de 
la ea unde se ascund in munti grupurile anticomuniste conduse de fratii 
Arnautoiu, Elisabeta Rizea a fost inchisa si torturata in puscaria din Pitesti. 
Dupa caderea comunismului ea a fost vizitata la Nucsoara de catre M.S. 
Regele MIHAI I al ROMANIEI care s-a oferit sa suporte cheltuielile unei 
operatii osteologice la picioare la Spitalul "Foisorul de Foc" si a mai fost de 
asemenea vizitata in timpul mandatului de presedintele Emil 


Constantinescu. 


A preferat tortura delatiunii si a fost o monarhista convinsa pana la 
sfarsitul vietii sale pamantene la varsta de 91 de ani. Plecand din viata 
pamanteana in preajma lui Dumnezeu, Doamna Elisabeta Rizea ramane un 
exemplu pentru generatiile viitoare, un simbol de rezistenta impotriva unei 
ideologii aberante, un exemplu de demnitate umana, pentru orice roman, de 


neclintire in lupta pentru Bine, Adevar si Patriotism. 


Elisabeta Rizea s-a nascut intr-o familie de tarani, in apropiere de 
Curtea de Arges. A fost nepoata fruntasului taranist Gheorghe Suta, ucis de 
Securitate in 1948. A ispasit 13 ani de temnita grea pentru ca a sprijinit 
activ «Banda Terorista» Arsenescu-Arnautoiu. «Banditii» sunt de fapt eroii 


rezistentei anticomuniste din Muntii Fagarasului. 


A fost o femeie simpla de la tara, cu o bucata mica de pamant, o 
casuta modesta din lemn, acoperita cu sindrila si in curte cateva animale. 


Imbracamintea ei de toate zilele era portul national, brodat cu modele 


complicate in culorile alb-negru. A abandonat scoala la varsta de 14 ani 
pentru a-si urma destinul, si anume, acela de a-si duce existenta din munca 


pamantului. 


Comunistii au venit la putere in 1945. Ca raspuns, Rizea s-a alaturat 
rezistentei si i-a aprovizionat timp de 4 ani pe luptatorii din munti cu 
mancare si bani. Opozitia ei fata de exproprierea comunista si faptul ca sotul 
ei, Gheorghe, s-a alaturat luptatorilor rezistentei din munti au dus la torturi 


si ani buni de inchisoare. 


A fost numita “dusman al poporului”, iar gospodaria etichetata drept 
“casa de banditi”, apelative ce constituiau cele mai grave acuzatii intr-un 
stat comunist. A fost in cele din urma prinsa de militie, condamnata la 7 ani 
de inchisoare. In faimoasa inchisoare de la Pitesti, Elisabeta Rizea a fost 


pusa in lanturi si inchisa in celula de maxima securitate. 


Eliberata in primavara anului 1958, Elisabeta continua sa ia legatura 
cu ofiterii din Rezistenta prin intermediul unei „casute postale" din scorbura 
unui copac din Valea Morii. Cand conducatorul rezistentei anti-comuniste, 
Gheorghe Arsenescu a fost arestat in 1961, Elisabeta Rizea este arestata din 


nou si sentinta ii este prelungita cu inca 25 de ani. 


A fost transferata la inchisoarea Mislea, inchisoarea centrala a 
femeilor detinut politic, unde a stat inchisa alaturi de doamna Ion Mihalache 


si de zeci de femei legionare. 


In timpul incarcerarii, a fost torturata pentru ideile ei. A fost atarnata 
cu parul de un carlig si batuta pana la pierderea cunostintei. "Dupa ce mi- 
au tras masa de sub picioare, au inceput sa ma bata cu un bat pana la 
sange. Mi-au rupt cateva coaste si am lesinat. Imi faceam cruce cu limba in 


cerul gurii si ma rugam la Dumnezeu sa ma ajute sa nu spun nimic”. 


In termenii amnistiei generale, Rizea a fost eliberata din inchisoare in 
1964. Timp de aproape 30 de ani a fost tinuta sub supravegherea stricta a 
organelor de ancheta. Era chemata permanent la interogatorii si impreuna 


cu sotul sau erau considerati ?dusmani ai poporului". 


35 de ani mai tarziu, povestea ei a fost publicata in ziarele romanesti 


si prezentata in documentarele despre perioada comunista. 


La alegerile din mai 1990, indemna taranii Romaniei libere „sa nu 
aleaga un singur partid". In replica, autoritatile au internat-o in spitalul din 


Pitesti pentru „diagnosticare", dar a reusit sa fuga. 


Primul interviu a aparut in serialul pentru televiziune Memorialul 
durerii. Acest prim interviu a fost facut in 1992, cand o mare parte din sat 
era impotriva ridicarii unei troite in memoria fratilor ei din munti. Dupa 
difuzarea interviului, au inceput sa vina oamenii la Elisabeta Rizea au 


inceput sa i se ia interviuri. 


Imaginea si discursul ei au fost folosite la maximum de Conventia 
Democrata, de stuff-ul de campanie al lui Emil Constantinescu - 
credibilitatea CDR se datoreaza in mare parte Elisabetei Rizea. Din pacate 
promisiunile facute de CDR-isti in campanie au fost uitate dupa castigarea 


alegerilor... 


Mama Rizea a fost folosita ca o simpla imagine politica, o carte buna 


de jucat in fata alegatorilor. 


In mai 2001, mama Rizea a fost vizitata de Regele Mihai I, pe care il 
cunoscuse in copilarie. „Spunea ghicitori, iar eu rideam. Odata, am copt 
impreuna porumb, dar mie mi-a dat partea cu boabele mai mari", povesteste 
Rizea. "Pina oi muri il iubesc ca pe ochii din cap. Doresc sa fie regele 


Romaniei, sa fie mereu in tara". 


Regele Mihai si regina Ana au luat prinzul impreuna cu Elisabeta 


Rizea, care i-a servit cu oua rosii, cozonac si vin. 


O viata intreaga dedicata neamului romanesc si lui Dumnezeu... 

Elisabeta Rizea a plecat dintre noi la 4 octombrie 2003, la varsta de 91 
ani. „Trei zile daca mai traiesc, davreau sa stiu ca s-a limpezit lumea” - 
spunea Elisabeta Rizea. Ea a plecat la Domnul si lumea nu s-a limpezit inca, 


cine stie cat o sa mai dureze. 


Cu siguranta Mama Rizea asteapta de acolo de sus sa i se implineasca 
dorinta pentru care a luptat o viata intreaga si pentru care a platit cu sange 


si lacrimi. 

Elisabeta Rizea: 

De cand m-au adus din puscarie, eu am mers taras. Faceam toate 
draciile contra comunismului. Imi dam drumu’ pe scara in camasa da 
noapte, sa creada ca intru-n closet. Aveam cuiele scoase la doua uluci si 
treceam dincolo. Bagam mancarea pentru partizani intr-o gramada mare de 
craci. Ce auzeam scriam si puneam hartia intr-o scorbura. 

Puneam cana pe perete, tineam urechea pe fundu’ canii si auzeam ce 
vorbeau securistii in camera de-alaturi. 

Capitanu’ Carnu era din Bacau. El m-a schingiuit. Eu traiesc 
incarligata, cum sunt, si cu genunchii scosi, si el nu mai e! M-a operat 
Maiestatea (Regele Mihai I) la spitalul de langa Foisorul de Foc. Maiestatea a 
platit. Mi-au pus carlige la genunchi, cum puneam eu la perdele. Nu mai am 
par deloc, uite! Si uite in fotografie ce par bogat am avut, si salba de aur. Mi- 
au luat tot comunistii. 

Ginerele, cuscru, toti au facut puscarie pentru ca eu am dat de 
mancare la partizani. 

Ma aducea lumea cu toala acasa. Ultima data, a venit Carnu cu ala de 


cauciuc si o curea pe mana. “Spune!” N-am spus. M-a legat de maini cu unu 


care-a murit si el pe soseaua spre Bucuresti. “Iti dam 300 de lei!” “Domnule 
capitan, eu nu sunt Iuda, sa-i vanz pe 30 de arginti...” M-a trantit pe jos. 

M-a legat si m-a batut cu cauciucu”, de la ceafa la calcai, si pe stanga, 
si pe dreapta. A dat Domnu” de-a murit si eu traiesc, na! Da’ n-am luat banii 
lui. 

Apoi, m-au suit legata pe un scaun, de pe scaun pe masa, de pe masa, 
pe alt scaun. Mi-a zvarlit basmaua din cap. “Spune!” Purtam coada cu funta. 
Mi-au aruncat fota si am ramas in iie. Mi-a legat coada sub carligu' de lampa 
din casa boierului. Coada era groasa. Eram si eu altfel la 38 de ani... Carnu 
mi-a tras scaunu”. alalalt mi-a tras si masa. 

Coada mi-a ramas in carlig si eu am cazut la pamant. Asa mi-au 
smuls paru’. Am facut tratament si nu mi-a mai crescut. Da’ tot nu i-am 


vandut...” 


Documentar 


Mareste fontul Micsoreaza fontul Trimite Tipareste 


Elisabeta Rizea: „Un singur lucru nu ne-au putut lua: sufletul!“ 

„După ce mi-au tras masa de sub picioare, au început să mă bată cu 
un băț, până la sânge. Mi-au rupt câteva coaste şi am leşinat. Îmi făceam 
cruce cu limba în cerul gurii şi mă rugam lui Dumnezeu să mă ajute să nu 
spun nimic... Căpitanuâ Cârnu m-a schingiuit. Eu tot trăiesc, încârligată, 
cum sunt, şi cu genunchii scoşi, dar el nu mai e!“ 

Elisabeta Rizea: „Un singur lucru nu ne-au putut lua: sufletul!“ 

Elena TĂBUȘŞ 

Miercuri, 09 Iulie 2008 


Regimul comunist s-a impus în România, strivind orice umbră de 
opoziţie, fie ea numai închipuită. În situaţiile de opoziţie făţişă, cruzimea 
Securității atingea limite demonice. Elisabeta Rizea s-a alăturat luptătorilor 
din grupul Arsenescu-Arnăuţțoiu, care s-au opus, în Munţii Făgăraş, 


sovietizării şi colectivizării sălbatice, orchestrate de trupele Securităţii. Deşi a 


suferit torturi îngrozitoare, nu i-a trădat pe cei care încă mai sperau că 
sfârşitul comunismului nu poate să fie prea departe. „Au venit, maică, 
nenorociții ăştia de comunişti, la putere, şi ne-au luat tot: părul din cap, 


pământul, căruța. Un singur lucru nu ne-au putut lua: sufletul!“. 


Românii au dus cea mai sângeroasă şi cea mai îndelungată rezistență 
anticomunistă. În România au activat 19 centre de rezistență, dintre care 
unele au luptat până la începutul anilor '60. Ele au fost răspândite pe întreg 
teritoriul ţării, cuprinzând mii de luptători din categorii sociale diverse, de la 
foşti ofițeri ai armatei române, până la preoţi, intelectuali, muncitori şi 
țărani. Ultimul partizan din România a fost un țăran, lon Banda, împuşcat 
de Securitate în munți, în Banat, în anul 1962. Probabil că nimeni nu a 


auzit de el. 


Elisabeta Rizea poate fi considerată o martiră a închisorilor comuniste, 
care prin suferința din urma torturilor, şi-a mărturisit în modul cel mai viu 
iubirea față de libertate, implicit față de Hristos - dacă dăm crezare vorbelor 
părintelui Nicolae Steinhardt, un alt pătimitor al iadului din lagărele 
comuniste: „Să fii creştin nu înseamnă să îmbrățişezi religia lui Hristos, ci 


înseamnă să te faci fratele lui Hristos“. 


S-a opus colectivizării 


Elisabeta Rizea s-a născut la 28 iulie 1912 în comuna Domneşti 
(județul Argeş), în familia lui Ion şi a Mariei Şuţa. Era nepoata liderului 


țărănist Gheorghe Şuţa, ucis de comunişti în 1948. 


În cumpliţii ani â50 ai secolului trecut, s-a alăturat, din demnitate şi 
solidaritate umană, luptătorilor din grupul Arsenescu-Arnăuţoiu, care s-au 
opus, în Munţii Făgăraş, sovietizării şi colectivizării sălbatice instaurate prin 


teroare de trupele Securității. 


Opoziția ei față de exproprierea comunistă şi faptul că soțul ei s-a 
alăturat luptătorilor rezistenţei din munți au condus la torturi şi ani buni de 
închisoare. A fost numită „duşman al poporului“, iar gospodăria etichetată 
drept „casă de bandiți“, apelative ce constituiau cele mai grave acuzații în 


statul comunist. 


În închisoarea de la Piteşti, Elisabeta Rizea a fost legată cu lanţuri. A 
supraviețuit sentinței de condamnare la moarte şi şi-a spus povestea după 


căderea lui Ceauşescu. 


I-au luat dreptul de a mai merge vreodată 


De la sfârşitul anilor '60, când a revenit în lume, după 12 de ani de 
detenție, n-a mai putut merge pe picioare. Securiştii îi distruseseră 
genunchii. A fost nevoită să mergă precum animalele, folosindu-se de toate 
cele patru membre. Pe cap nu mai avea nici un fir de păr. Şi asta pentru că, 
în timpul primului interogatoriu, a fost atârnată cu propriul păr de un cârlig 
înfipt în tavan. A fost scalpată, legată în lanțuri, bătută cu lopata, arsă, 
lăsată în ger - cum se povesteşte în Sinaxare că pătimeau mucenicii de la 
începuturile Bisericii -, condamnată la moarte, apoi sentința schimbată în 
închisoare pe viață. Nici unul dintre supliciile inchiziției regimului comunist 


nu i-a rămas necunoscut. Şi totuşi, a reuşit să supraviețuiască. 


În acest sens, stau mărturiile ei zguduitoare: „După ce mi-au tras 
masa de sub picioare, au început să mă bată cu un băț, până la sânge. Mi- 
au rupt câteva coaste şi am leşinat. Îmi făceam cruce cu limba în cerul gurii 
şi mă rugam lui Dumnezeu să mă ajute să nu spun nimic... Căpitanuââ 
Cârnu m-a schingiuit. Eu tot trăiesc, încârligată, cum sunt, şi cu genunchii 
scoşi, dar el nu mai e! M-a operat Majestatea Sa la spitalul de lângă Foişorul 
de Foc. Regele a plătit. Mi-au pus cârlige la genunchi, cum puneam eu la 
perdele. Nu mai am păr deloc, uite! Şi uite în fotografie, ce păr bogat am 
avut, şi salbă de aur. Mi-au luat tot comuniştii. Ultima dată, a venit Cârnu 


cu o curea pe mână. «Spune!» N-am spus. M-a legat de mâini cu unu, care-a 


murit şi el pe şoseaua spre Bucureşti. «Îţi dăm 300 de lei!» «Domnule 
căpitan, eu nu sunt Iuda, să-i vânz pe 30 de arginți...» M-a trântit pe jos. M- 
a legat şi m-a bătut cu cauciucuâ, de la ceafă la călcâi, şi pe stânga, şi pe 
dreapta. A dat Domnuâ de-a murit, şi eu trăiesc, na! Daâ n-am luat banii 
lui. Apoi, m-au suit legată pe un scaun, de pe scaun pe masă, de pe masă, 
pe alt scaun. Mi-a zvârlit basmaua din cap. «Spune!» Purtam coadă cu 
fundă. Mi-au aruncat fota şi am rămas în iie. Mi-a legat coada sub carliguâ 
de lamba din tavan. Coada era groasă. Eram şi eu altfel la 38 de ani... Cârnu 
mi-a tras scaunuâ, celălalt mi-a tras şi masa. Coada mi-a rămas în cârlig şi 
eu am căzut la pământ. Aşa mi-au smuls păruâ. Am făcut tratament şi nu 
mi-a mai crescut. Daâ tot nu i-am vândut“, povesteşte Elisabeta într-o carte 
cutremurătoare, ediție îngrijită de Irina Nicolau şi Theodor Niţu („Povestea 


Elisabetei Rizea din Nucşoara, urmată de mărturia lui Cornel Drăgoi“). 


Recunoştința regală 


În ultimii ani din viaţă, Tuţa Rizii nu se mai putea ridica în picioare, se 
târa în genunchi. Aşa l-a primit în casa ei din Nucşoara pe preşedintele Emil 
Constantinescu şi pe Majestatea Sa Regele Mihai. Fiica ei, Elena, povesteşte 
despre bucuria de a primi un rege într-o casă umilă: „A venit Majestatea Sa. 
Mama stătea într-un cărucior cu rotile, că nu mai putea să meargă, dar cu 
greu s-a ridicat în picioare, s-a sprijinit de perete şi aşa l-a primit pe rege. 
«Veto, eşti mai mică decât mine, dar tot eu am venit la tine», i-a zis regele, 
mamei. Apoi, s-au îmbrățişat, un rege şi o femeie simplă, de la țară. Am 
plâns. Cred că cea mai mare onoare pentru mama a fost acea îmbrățişare. A 
fost recompensată pentru toată suferința prin care a trecut“. 

Când stăteai de vorbă cu ea, îți mărturisea dorința ei ascunsă: „Maică, 
nu vreau să mor până nu se limpezeşte lumea asta“. 

A murit la Spitalul Judeţean Piteşti, într-un pat de reanimare, în urma 
unei pneumonii virale. Avea 91 de ani. Cu mult timp în urmă, Mama Rizea 


se vindecase de frica de moarte. La fel ca mulți alți deținuți politic. 


Poate că existenţa ei nu a fost un lucru prea însemnat, dar majoră a 
fost lecţia istoriei sale personale, aceea că vremurile grele trec, oamenii grei 
rămân. 

Fără să vrea şi fără să-şi dea seama, regimul comunist a făcut, în 
multe cazuri, în temutele sale închisori, din oameni slabi - oameni puternici 


şi din păcătoşi - sfinți. 


